Akademiet Norge

Akademiet Norge AS er Norges største selskap innen privatskoler for videregående opplæring. Per 2017 administrerer selskapet 14 private videregående skoler, åtte privatistskoler, 2 ungdomsskoler, 1 barneskole og en egen nettskole. Akademiet Norge fungerer som et sekretariat for Akademiets skoler i Norge og bistår skolene med tjenester innen skoleadministrasjon og pedagogisk utviklingsarbeid. Deling av god læringspraksis, effektivisering og optimalisering av skoledriften er sentralt i arbeidet.
Akademiet ble opprinnelig etablert som en privat fagskole i Oslo i 1997. I 2005 og 2006 ble det startet seks videregående skoler i ulike byer (se nedenfor). Disse skolene er etablert som frittstående aksjeselskaper. For skoleåret 2015/2016 har selskapet godkjenning for til sammen 2500 elever. De videregående skolene er åpne for elever med ungdomsrett og inntak baseres på avgangskarakterer fra ungdomsskolen. Akademiet Drammen fikk i alle årene fra 2011 til 2019 den høyeste rangeringen av alle norske videregående skoler på Utdanningsdirektoratets elevundersøkelse.Akademiet har også privatistskoler for elever med privatiststatus som ønsker å forbedre karakterer eller ta nye fag fra videregående opplæring. I tillegg tilbys nettkurs som et supplement til privatistskolene, for elever som ønsker å ta opp fag fra videregående nivå uten å måtte møte frem fysisk. Akademiet privatistskole tilbyr karaktergaranti, noe som har provosert både politikere og skolefolk. Akademiet forsvarer sin karaktergaranti med at det er et produktløfte og at elevene får sine penger tilbake om ikke målet om å karakaterforbedring nås.
Akademiet fikk i 2012 godkjenning for to nye skoler; Trondheim Friskole og Heltberg videregående skole Drammen. Skolen i Drammen åpnet i august 2013. 
Akademiet har i løpet av de siste tre årene overtatt alle Sonans og Noroff sine videregående skoler i Oslo, Drammen, Fredrikstad, Kristiansand, Stavanger og Bergen. [Denne påstanden er uten dokumentasjon.]
Akademiet har gjennom sine Heltberg-skoler vært med på å utvikle Montessori-pedagogikk for videregående skole. Heltberg i Drammen drives på livssynshumanistisk grunnlag med Montessori-pedagogikk. 


== Videregående skoler ==
Akademiet driver følgende skoler, med åpningsår i parentes:

Akademiet Oslo (2005)
Akademiet Drammen (2005)
Akademiet Ypsilon Drammen, (2005)
Akademiet Fredrikstad,  (2005)
Akademiet Kristiansand, (2005)
Akademiet Sandnes (2005)
Akademiet Bergen FPG (2005)
Akademiet Ålesund (2005)
Akademiet Molde (2005)
Heltberg private gymnas Bislett (2005)
Heltberg private gymnas Ullevaal (1989)
Heltberg private gymnas Drammen (2013)
Heltberg barne- og ungdomsskole Drammen (2016)
Heltberg ungdomsskole Ullevaal (2017)


== Privatistskoler ==
Akademiet Norge driver privatistskoler som tilbyr undervisning til elever som har privatiststatus i ett eller flere fag. Eksamen gjennomføres i regi av fylkets privatistkontorer, mens undervisningen ledes fra følgende kontorer:

Akademiet Nettstudier
Akademiet privatistskole Oslo
Akademiet privatistskole Drammen
Akademiet privatistskole Fredrikstad
Akademiet privatistskole Kristiansand
Akademiet privatistskole Sandnes
Akademiet privatistskole Ålesund
Akademiet privatistskole Molde
Akademiet privatistskole Trondheim


== Referanser ==


== Eksterne lenker ==
Hjemmeside